बता दें कि इस बार कांग्रेस साफ-सुथरी छवि वाले उम्मीदवारों को चुनावी मैदान में उतारने को लेकर काफी सजग नजर आ रही है. जिसके कारण कांग्रेस की पहली केंद्रीय चुनाव समिति की बैठक में राष्ट्रीय अध्यक्ष राहुल गांधी ने अविनाश पांडे की टीम से नाखुशी जाहिर करते हुए दोबारा होमवर्क करने भी को कहा था. राहुल गांधी ने प्रभारी सचिवों को लताड़ लगाते हुए कहा था कि सचिवों की नियुक्ति पार्टी को जिताने के लिए की गई है न की शिकस्त दिलवाने के लिए. उम्मीदवार चयन प्रक्रिया में खरे नहीं उतरने पर राहुल गांधी ने सचिवों को दीपावली से पहले दोबारा होमवर्क करके रिपोर्ट देने को कहा गया था.